b"\n_START_ARTICLE_\nM/S Pauline Russ\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n6. hein\xc3\xa4kuuta 1999 alus laskettiin vesille ja 26. elokuuta se luovutettiin Ernst Russin omistukseen, joka rekister\xc3\xb6i aluksen Antigua ja Barbudan lipun alle. Kotisatamaksi tuli maan p\xc3\xa4\xc3\xa4kaupunki St. John's. 11. syyskuuta Transfennica aloitti liikenn\xc3\xb6innin aluksella, linjalla Hamina\xe2\x80\x93Tilbury.\n_START_SECTION_\nPohjakosketus\n_START_PARAGRAPH_\nPauline Russ oli 20. tammikuuta 2005 matkalla Tilburyst\xc3\xa4 kohti Hangon satamaa. Aluksella oli 13 henke\xc3\xa4 k\xc3\xa4sitt\xc3\xa4v\xc3\xa4 puolalainen miehist\xc3\xb6. Matkustajia ei laivalla ollut. Kello 01.09, Gustavsv\xc3\xa4rn -saaren luona saapui luotsi alukselle. Paikalle, jossa alus oli m\xc3\xa4\xc3\xa4r\xc3\xa4 k\xc3\xa4\xc3\xa4nt\xc3\xa4\xc3\xa4, saapui se kello 01.24. Alus k\xc3\xa4\xc3\xa4nnettiin Hangon sataman aallonmurtajan ulkopuolella, sill\xc3\xa4 aluksen p\xc3\xa4\xc3\xa4llikk\xc3\xb6 oli p\xc3\xa4\xc3\xa4tynyt t\xc3\xa4h\xc3\xa4n ratkaisuun, luotsin ehdotettua, ett\xc3\xa4 alus olisi ollut mahdollista k\xc3\xa4\xc3\xa4nt\xc3\xa4\xc3\xa4 my\xc3\xb6s aallonmurtajan sis\xc3\xa4puolella, sill\xc3\xa4 satama oli tyhj\xc3\xa4._NEWLINE_Pauline Russin k\xc3\xa4\xc3\xa4nt\xc3\xa4misen j\xc3\xa4lkeen sit\xc3\xa4 alettiin peruuttaa kohti laituria. Aallonmurtajan laiva sivuutti kello 01.30. Samaan aikaan luotsi ilmoitti aluksen p\xc3\xa4\xc3\xa4llik\xc3\xb6lle, ett\xc3\xa4 laiva ajautui kohti punaisia poijuja, jotka sijaitsivat turvallisen vesialueen pohjoispuolella. P\xc3\xa4\xc3\xa4llikk\xc3\xb6 oli huomannut saman asian._NEWLINE_Kun Pauline Russ saapui ensimm\xc3\xa4isen punaisen poijun kohdalle, ehdotti luotsi p\xc3\xa4\xc3\xa4llik\xc3\xb6lle vauhdin lis\xc3\xa4\xc3\xa4mist\xc3\xa4 tai sitten satamasta ulos ajoa. P\xc3\xa4\xc3\xa4llikk\xc3\xb6 kuitenkin p\xc3\xa4\xc3\xa4tti jatkaa peruuttamista kohti laituria, eik\xc3\xa4 vastannut mit\xc3\xa4\xc3\xa4n luotsin ehdotukseen.\n_START_SECTION_\nOnnettomuus tapahtuu\n_START_PARAGRAPH_\nKello 01.35 laivan per\xc3\xa4 oli jo l\xc3\xa4hell\xc3\xa4 laituria. Keulaa Pauline Russin keulapotkuri ei kuitenkaan jaksanut t\xc3\xa4ydell\xc3\xa4 tehollaan nostaa kohti laituria, vasten tuulta. T\xc3\xa4m\xc3\xa4n j\xc3\xa4lkeen p\xc3\xa4\xc3\xa4llikk\xc3\xb6 l\xc3\xa4hti satamasta ulos. H\xc3\xa4n k\xc3\xa4\xc3\xa4nsi ensimm\xc3\xa4iseksi per\xc3\xa4simen vasemmalle, jonka j\xc3\xa4lkeen potkurin nousukulman 60\xc2\xa0% eteen. N\xc3\xa4ill\xc3\xa4 muutoksilla h\xc3\xa4n toivoi saavansa keulan k\xc3\xa4\xc3\xa4nnetty\xc3\xa4 vasemmalle. Kuitenkin n\xc3\xa4m\xc3\xa4 saivat aikaan sen, ett\xc3\xa4 aluksen per\xc3\xa4 liikkui satamasta katsottuna ensimm\xc3\xa4ist\xc3\xa4 punaista poijua kohti. T\xc3\xa4m\xc3\xa4n j\xc3\xa4lkeen p\xc3\xa4\xc3\xa4llikk\xc3\xb6 k\xc3\xa4\xc3\xa4nsi ruorin oikealle. T\xc3\xa4st\xc3\xa4 huolimatta Pauline Russin per\xc3\xa4 ajautui poijun p\xc3\xa4\xc3\xa4lle ja alus sai liev\xc3\xa4n pohjakosketuksen._NEWLINE_Syy onnettomuuteen oli komentosiltayhteisty\xc3\xb6n puute. T\xc3\xa4m\xc3\xa4n vuoksi tuuliolosuhteiden vaikutuksen arviointi aluksen ohjailukykyyn oli puutteellista._NEWLINE_Nykyisin Pauline Russ liikenn\xc3\xb6i Suomen ja Ven\xc3\xa4j\xc3\xa4n Pietarin v\xc3\xa4lill\xc3\xa4."